b'\n_START_ARTICLE_\nMilka\n_START_PARAGRAPH_\nMilka este un brand interna\xc8\x9bional de ciocolat\xc4\x83, care \xc3\xae\xc8\x99i are originea \xc3\xaen Elve\xc8\x9bia\xc2\xa0din 1825 \xc8\x99i care este produs la nivel interna\xc8\x9bional de compania Mondel\xc4\x93z International (anterior cunoscut\xc4\x83 sub numele de Kraft Foods) din 1990. Pentru mai mult de 100 de ani Milka este produs\xc4\x83 \xc3\xaen L\xc3\xb6rrach, Germania, cu 140.000 de tone de ciocolat\xc4\x83 v\xc3\xa2ndute \xc3\xaen 2012. Acesta este v\xc3\xa2nduta sub form\xc4\x83 de batoane \xc8\x99i \xc3\xaen diferite forme reprezentative s\xc4\x83rb\xc4\x83torilor de Pa\xc8\x99ti \xc8\x99i de Cr\xc4\x83ciun. Milka produce pr\xc4\x83jituri \xc8\x99i biscui\xc8\x9bi acoperite cu ciocolat\xc4\x83.\n_START_SECTION_\nIstorie\n_START_PARAGRAPH_\nPe 17 noiembrie 1825, ciocolatierul elve\xc8\x9bian Philippe Suchard (1797-1884) a construit o patiserie\xc2\xa0\xc3\xaen Neuch\xc3\xa2tel, unde a v\xc3\xa2ndut deserturi f\xc4\x83cute manual, pe care le-a numit chocolat fin de sa fabrique. \xc3\x8en anul urm\xc4\x83tor Suchard a extins compania \xc8\x99i-a mutat produc\xc8\x9bia \xc3\xaen Serri\xc3\xa8res, unde producea 25-30 kg de ciocolata pe zi \xc3\xaentr-o fost\xc4\x83 moar\xc4\x83 de ap\xc4\x83 pe care a \xc3\xaenchiriat-o. \xc3\x8en 1890, laptele a fost ad\xc4\x83ugat \xc3\xaen re\xc8\x9beta de ciocolat\xc4\x83 a lui Suchard. Potrivit unor surse croate, numele produsului lui Suchard este un tribut adus sopranei Milka Ternina (1863-1941)._NEWLINE_\xc3\x8en 1970, Suchard a fuzionat cu Tobler\xc2\xa0\xc8\x99i a devenit Interfood. Interfood a fuzionat cu\xc2\xa0compania de cafea Jacobs \xc3\xaen 1982, devenind Jacobs Suchard. Kraft Foods a achizi\xc8\x9bionat Jacobs Suchard, inclusiv Milka, \xc3\xaen 1990. \xc3\x8en octombrie 2012, Kraft a devenit Mondel\xc4\x93z International.\n_START_SECTION_\nPublicitate\n_START_PARAGRAPH_\nMarca simbol este o vac\xc4\x83 mov cu un clopo\xc8\x9bel la g\xc3\xa2t, de obicei, \xc3\xaentr-o\xc2\xa0lunc\xc4\x83 alpina.\xc2\xa0\xc3\x8en timpul anilor 1990, Peter Steiner a ap\xc4\x83rut \xc3\xaen reclamele Milka.\n_START_SECTION_\nLoca\xc8\x9bii de produc\xc8\x9bie\n_START_PARAGRAPH_\nCiocolata Milka este produs\xc4\x83 \xc3\xaentr-o serie de loca\xc8\x9bii, inclusiv L\xc3\xb6rrach, Germania; Bludenz, Austria; Belgrad, Serbia; Svoge, Bulgaria; Bratislava, Slovacia; Bra\xc8\x99ov, Rom\xc3\xa2nia; Costa Rica; Curitiba, Brazilia; Jankowice, Polonia; Trostianets, Ucraina, Belgia, Argentina, \xc8\x99i Chicago.\n_START_SECTION_\nSortimente\n_START_PARAGRAPH_\nMilka este \xc3\xaempachetat\xc4\x83 \xc3\xaen mai multe feluri \xc8\x99i are mai multe arome, \xc3\xaen func\xc8\x9bie de unde este achizi\xc8\x9bionat\xc4\x83.'